*Bilag 1L: Foreløbig bodsaftale*

**Aftale mellem Radio- og tv-nævnet og <tilladelseshaver> om bodssystem for tilsidesættelse af vilkår for tilladelse til distribution af jordbaserede digitale tv-sendemuligheder og manglende efterlevelse af pålæg fra Radio- og tv-nævnet**

Af § 14 i bekendtgørelse nr. 1441 af 8. december 2017 om Radio- og tv-nævnets udbud af jordbaserede digitale tv-sendemuligheder (bekendtgørelsen) fremgår, at ansøgere skal aflevere en underskrevet foreløbig bodsaftale, der skal fremgå af udbudsmaterialet.

Den foreløbige bodsaftale skal pålægge tilladelseshaver bod for manglende overholdelse af vilkår for tilladelsen jf. bekendtgørelsens § 23, stk. 1, og manglende efterlevelse af pålæg fra Radio- og tv-nævnet. Indholdet af bodsaftalen aftales endeligt mellem Radio- og tv- nævnet og den valgte tilladelseshaver ved underskrift på nærværende bodsaftale.

Radio- og tv-nævnet og <tilladelseshaver> (i det følgende benævnt tilladelseshaver), er enige om, at radio- og fjernsynsloven, jf. lovbekendtgørelse nr. 255 af 20. marts 2014 som ændret ved lov nr. 1517 af 27. december 2014 og ved lov nr. 643 af 8. juni 2016 § 1 (loven) med tilhørende forskrifter, uanset indholdet af nærværende aftale, finder anvendelse og danner grundlag for de forpligtelser og rettigheder, som tilladelseshaver er omfattet af, og for de opgaver og kompetencer, som Radio- og tv-nævnet har. Fastsættelse og betaling af en økonomisk bod for et givet vilkår udelukker således ikke, at forholdet kan indgå i Radio- og tv-nævnets behandling af sager om inddragelse af tilladelsen, jf. bekendtgørelsens § 23, stk. 2.

På denne baggrund har Radio- og tv-nævnet og tilladelseshaver indgået følgende aftale:

Kapitel 1

Anvendelsesområde

1. Radio- og tv-nævnet kan pålægge tilladelseshaver bod for overtrædelse

af tilladelsesvilkår, jf. bekendtgørelsens § 23, stk. 1, og manglende efterlevelse af pålæg udstedt af Radio- og tv-nævnet. (I det følgende benævnt "vilkår").

1. Nærværende aftale regulerer, hvorledes boden skal fastsættes og betales.

Kapitel 2

Fastsættelse af og betaling af bod

1. Radio- og tv-nævnet beslutter, om det vil optage en sag om tilsidesættelse af vilkår for tilladelsen mv. til behandling.
2. Til brug for Radio- og tv-nævnets behandling af sagen indhenter nævnet en skriftlig udtalelse fra tilladelseshaver. Radio- og tv-nævnet kan fastsætte en frist for afgivelsen af en udtalelse.
3. Tilladelseshaver er forpligtet til at meddele Radio- og tv-nævnet de oplysninger

og aflevere de dokumenter, som nævnet til brug for behandlingen af en sag i henhold til denne aftale beder tilladelseshaver om at udlevere eller tilvejebringe. Radio- og tv-nævnet kan fastsætte en frist for afgivelsen af sådanne oplysninger eller dokumenter.

1. Radio- og tv-nævnet kan beslutte at indkalde tilladelseshaver til en nærmere mundtlig redegørelse og forhandling.
2. Radio- og tv-nævnets til enhver tid gældende forretningsorden finder anvendelse ved behandling af sager i henhold til denne aftale.
3. Radio- og tv-nævnet afslutter sin behandling af en sag med at træffe afgørelse om, hvorvidt tilladelseshaver har tilsidesat et eller flere vilkår for tilladelse til distribution af jordbaserede digitale tv-sendemuligheder. Hvis nævnet vurderer, at en tilsidesættelse har fundet sted, kan nævnet fastsætte den økonomiske bod herfor. Nævnets afgørelse skal indeholde en redegørelse for det grundlag, som afgørelsen hviler på, og for de synspunkter, der har været fremført under sagens behandling samt en begrundelse.
4. Forinden Radio- og tv-nævnets afgørelse offentliggøres, skal tilladelseshaver orienteres om indholdet, og tilladelseshaver skal senest samtidig med offentliggørelsen modtage et eksemplar af afgørelsen.
5. Ved fastsættelse af størrelsen af en bod skal Radio- og tv-nævnet anlægge en helhedsvurdering af vilkårets tilsidesættelse. I denne vurdering skal bl.a. indgå følgende elementer:

* tilsidesættelsens karakter
* tilsidesættelsens styrke og omfang
* årsagen til tilsidesættelsen
* vilkårets karakter
* ophør af tilsidesættelsen
* tidligere tilsidesættelser af samme vilkår
* størrelsen af en eventuel besparelse ved tilsidesættelsen af vilkåret
* størrelsen af en eventuel gevinst ved tilsidesættelsen af vilkåret

1. Overtrædelse af vilkår for tilladelsen kan pålægges en økonomisk bod, der fastsættes efter overtrædelsens karakter og omfang. En mindre overtrædelse af ét enkelt vilkår for tilladelsen udløser en bod på maksimalt 1 pct. af tilladelseshavers omsætning i det foregående regnskabsår. En grov overtrædelse af vilkår for tilladelsen kan udløse en bod på maksimalt 7 pct. af tilladelseshavers omsætning i det foregående regnskabsår. Andre overtrædelser udløser en bod på mellem 2 og 6 pct. I gentagelsestilfælde kan en bod for overtrædelse af vilkår mv. forhøjes med op til 3 procentpoint.
2. Manglende overholdelse af vilkår for tilladelsen for så vidt angår sendenettets dækning pålægges en årlig opgjort økonomisk bod på 0,5 mio. kr. for hver 0,1 procent, sendenettes befolkningsmæssige dækning opgjort ultimo året ligger under den krævede dækning. Radio- og tv-nævnet kan undlade at pålægge bod for manglende overholdelse af vilkår for så vidt angår sendenettets dækning, såfremt nævnet anser den manglende dækning for begrundet i hensynet til resultatet af forhandlinger med nabolande om ibrugtagning af sendemulighederne, eller såfremt der på anden måde foreligger en særlig situation.
3. Uanset om Radio- og tv-nævnet behandler flere tilfælde af tilsidesættelse af vilkår skal fastsættelsen af størrelsen af den økonomiske bod, jf. punkt 11 og 12 opgøres for hvert enkelt vilkår for sig, idet tilladelseshaver- årligt opgjort - maksimalt kan pålægges en bod for overtrædelse af krav til programindhold på 10 pct. af omsætningen i det foregående regnskabsår.
4. Ved omsætningen i henhold til punkt 11-13 forstås i denne aftale bruttoomsætningen.
5. Senest 30 dage efter modtagelsen af Radio- og tv-nævnets afgørelse er

tilladelseshaver forpligtet til at indbetale den fastsatte bod til statskassen. Ved forsinket betaling påløber der renter i overensstemmelse med rentelovens bestemmelser herom.

Kapitel 3

Indbringelse for domstolene og voldgift

1. Ønsker tilladelseshaver at indbringe afgørelsen for domstolene, skal dette ske senest 30 dage efter, at afgørelsen er meddelt af Radio- og tv-nævnet. Parterne kan konkret aftale, at sagen skal afgøres ved voldgift.
2. Indbringer tilladelseshaver ikke afgørelsen for domstolene, eller indgås der ikke aftale om voldgift inden for den nævnte frist, anses afgørelsen som endelig, og tilladelseshaver kan herefter ikke forlange afgørelsen prøvet.
3. Indbringer tilladelseshaver afgørelsen for domstolene, eller indgås der aftale om voldgift, kan Radio- og tv-nævnet efter begæring fra tilladelsehaver træffe afgørelse om, at indbringelse for domstolene eller for en voldgiftsret tillægges suspenderende virkning.
4. Værneting er Københavns Byret. Retsforholdet i henhold til tilladelsen og dennes fortolkning afgøres efter dansk ret.
5. Uanset at Radio- og tv-nævnet pålægger bod i henhold til punkt 11 til 13, kan nævnet tillige inddrage tilladelsen i henhold til bekendtgørelsens § 23, stk. 2, hvis tilladelseshaver overtræder loven eller bestemmelser fastsat efter loven, såfremt en overtrædelse er grov eller ofte gentaget.
6. Uanset at Radio- og tv-nævnet pålægger bod i henhold til punkt 11 til 13, kan nævnet tillige inddrage tilladelsen i henhold til bekendtgørelsen § 23, stk. 2, hvis tilladelseshaver tilsidesætter de vilkår, tilladelsen er meddelt på, eller hvis tilladelseshaver i forbindelse med skønhedskonkurrencen og udstedelse af tilladelsen har afgivet urigtige oplysninger. Nævnet lægger ved afgørelse herom vægt på tilsidesættelsens karakter.

Kapitel 5

Aftalens varighed

1. Denne aftale knytter sig til den tilladelse til at distribuere jordbaserede digitale tv-sendemuligheder, som Radio- og tv-nævnet i medfør af lovens § 3, stk. 1, og bekendtgørelsens § 19, stk. 1, har udstedt til tilladelseshaver og har samme varighed som tilladelsen. Aftalen udløber således den 30. juni 2030.
2. Aftalen er uopsigelig i aftaleperioden, og bortfalder i denne periode kun, hvis tilladelsen til distribution af jordbaserede digitale tv-sendemuligheder inddrages jf. bekendtgørelsens § 23, stk. 2, eller hvis tilladelseshaver indleverer tilladelsen
3. Såvel Radio- og tv-nævnet som tilladelseshaver kan skriftligt fremsætte ønske om, at nærværende aftale ændres. Hvis Radio- og tv-nævnet og tilladelseshaver opnår enighed herom, kan nærværende aftale erstattes eller suppleres i løbet af aftaleperioden.
4. Denne aftale findes i to originale eksemplarer, hvoraf hver af parterne har modtaget et eksemplar.

København, den \_\_\_\_ 2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ansøger Radio- og tv-nævnet (underskrives ved

indgåelse af endelig bodsaftale)